ماجاوباتوش وبقات كدور عينيها فالفيلا ، ماكبيراش بزاف بحالها بحال الفيلات العصرية الحديثة البناء ، عندها صالون كبير على ليمن وصالون على ليسر وبجوج مفرشين فراش عصري ، واحد احمر بليطابلو فالحيط مع الوان مواتية للصالون ومقابل معاه صالوم ابيض مع ديكور فيه الوان فاتحة ومأتثة بأحدث الاثات ، وأحدث انواع الصباغة و اضواء خفيفة مكتعميش العين ، وهي واقفة فالباب ديال الدخلة بان ليها فدامها نيشان باب اخر كبير ديال الزاج بحال شي حيط من الزجاج واصوات مغريباش عليها ، داها عهد لداك الباب وبرك على زر باش انساحب الباب لجهة اليمين وتحل وهوا يضربها الهواء دالبحر وجردة محلولة كاملة على البحر واصلة ليها المرة تا للدرجة الاولة ديال الباب ، بقات كتشوف وتسمع اصوات الامواج مجهدة والرمال المحيطة بالفيلا كاملة مستفين فوقها كورات بيضين كبار مضوين بلون ازرق البلاصة ومشتتين فارجاء الجردة وفوق الرمال كل وحدة فين ، شافت على ليمن لقات فوطوي خاص باجواء البحر مفرش باللون الاحمر منو للرملة وشافت على ليسر لقات جلسة فالارض ، زربية طويلة وفقها المخاد مبار ومنفخين بالالوان وحداهم زعلولة من القنت للقنت مصنوعة من الشبكة ومدليين من جنابها المجادل ، حتى بركاكات مزيان عاد بدات كضحك وشافت فيه